
Správa výboru

Výbor Národnej rady Slovenskej republiky pre obranu a bezpečnosť (ďalej len výbor) predkladá v súlade s uznesením Národnej rady Slovenskej republiky číslo 32 zo 4. augusta 2006 a § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) správu výboru  o stave použitia informačno-technických prostriedkov za I. polrok 2008.

V súlade s § 9  zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Slovenskú informačnú službu, Ministerstvo vnútra SR - Policajný zbor, Ministerstvo obrany SR - Vojenské spravodajstvo / zvlášť Vojenské obranné spravodajstvo, zvlášť Vojenská spravodajská služba/, Ministerstvo dopravy pôšt a telekomunikácií - Železničná polícia, Ministerstvo spravodlivosti -  Zbor väzenskej a justičnej stráže, Ministerstvo financií - Colná správa v mesiaci október 2008 o zaslanie správy o použití informačno-technických prostriedkov  za prvý polrok 2008. 

V správe, výbor okrem dotknutými subjektmi uvedených informácií týkajúcich sa uplatňovania zákona o ochrane pred odpočúvaním, požiadal uviesť počet realizovaných prípadov použitia informačno-technických prostriedkov (ITP) v členení podľa § 2, ods.1, písm. a), b), c), zákona o ochrane pred odpočúvaním a v každej kategórii žiadal uviesť nasledujúce údaje:
  
a)  počet žiadostí na použitie ITP – § 4 ods.1, z toho:
1. počet zákonným sudcom písomne povolených súhlasov/prípadov použitia ITP – vydané súhlasy (§ 6 ods.3 zákona)
1. počet zákonným sudcom písomne nepovolených súhlasov/ prípadov použitia ITP – odmietnuté žiadosti (§ 6, ods.3 zákona)
b) počet prípadov,  v ktorých sa predložila opakovaná žiadosť  zákonnému  sudcovi na predlženie doby použitia  ITP (§ 4 ods. 2) v tom istom prípade, z toho:
1. počet zákonným sudcom písomne povolených súhlasov/prípadov použitia ITP – vydané súhlasy (§ 6 ods. 3 zákona)
1. počet zákonným sudcom písomne nepovolených súhlasov/ prípadov použitia ITP – odmietnuté žiadosti (§ 6 ods. 3 zákona),
           c) 	počty prípadov použitia ITP v zmysle § 5 ods. 1 a 2 zákona NR SR č.166/2003 Z.      z., z toho:
1. počet žiadostí o dodatočný súhlas, v ktorých zákonný sudca vydal súhlas
1. počet zákonným sudcom odmietnutých žiadostí o dodatočný súhlas 
1. počet súhlasov/prípadov použitia ITP, pri ktorých bol dosiahnutý zákonom uznaný účel a cieľ, ktorý bol povolený zákonným sudcom, vo väzbe na § 3 a  § 7 zákona o ochrane pred odpočúvaním, kedy ITP možno použiť iba vtedy, ak je to v demokratickej spoločnosti nevyhnutné na zabezpečenie bezpečnosti štátu, obranu štátu, predchádzanie a objasňovanie trestnej činnosti alebo na ochranu práv a slobôd iných, teda zistili sa skutočnosti významné na dosiahnutie zákonom ustanoveného účelu použitia ITP 
1. počty prípadov, v ktorých informácie získané použitím ITP boli použité ako dôkaz v trestnom konaní
1. počet zákonným sudcom zistených  prípadov nezákonného použitia ITP

Správu o použití informačno-technických prostriedkov  za prvý polrok 2008 predložili všetky dotknuté subjekty vo verzii neobsahujúcej utajované skutočnosti a niektoré z nich aj informácie vo verzii obsahujúcej utajované skutočnosti. 

Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v nasledujúcej časti správy. 




























    	










1. Použitie informačno-technických prostriedkov 
     Slovenskou informačnou službou  za I. polrok 2008


Zákonný rámec používania ITP
	Slovenská informačná služba (SIS) je v súlade s ustanoveniami zákona č. 46/1993 o SIS a zákona č. 166/2003 o ochrane súkromia oprávnená využívať pri plnení svojich úloh informačno-technické prostriedky (ITP). Ich použitím je možné zasahovať do práv a slobôd občanov, avšak len spôsobom ustanoveným zákonom.
	Toto oprávnenie SIS je podmienené predchádzajúcim písomným súhlasom sudcu. ITP možno použiť len na nevyhnutný čas, najdlhšie na šesť mesiacov. Lehota začína plynúť dňom udelenia súhlasu sudcu. Ak je nevyhnutné použiť naraz alebo následne niekoľko druhov ITP, každý z nich možno použiť len v rozsahu výslovne udeleného súhlasu. Ak sa má ITP použiť v miestach, ktoré nie sú verejne prístupné, sudca, ktorý udeľuje písomný súhlas, rozhodne i o tom, či sa súhlas vzťahuje na vstup na tieto miesta.

Použitie ITP v I. polroku 2008
	SIS v I. polroku 2008 podala 288 žiadostí o použitie ITP. Sudcovia vydali 288 súhlasov a nezamietli žiadnu žiadosť SIS. V 3 prípadoch nebola možná realizácia ITP z technických príčin.
	Z realizovaných 285 použití ITP bolo v termíne predloženia správy z hľadiska dosiahnutia zákonom uznaného účelu a cieľa vyhodnotených 167 prípadov. Zákonom uznaný účel a cieľ bol dosiahnutý pri 157 použitiach ITP a nebol dosiahnutý v 10 prípadoch. K termínu predloženia tejto správy nebolo ešte možné vyhodnotiť zvyšných 118 realizovaných prípadov. 
Používanie ITP SIS v I. polroku 2008 je prehľadne vykázané v nasledovnej tabuľke.













Tabuľka: Použitie ITP v I. polroku 2008
	
	Obsahový počet
	§ 2 ods. 1 písm. a)
	§ 2 ods. 1 písm. b)
	§ 2 ods. 1 písm. c)
	Celkový počet

	1. 
	Počet žiadostí na použitie ITP – § 4 ods. 1
	6
	242
	40
	288

	2. 
	z toho:	vydané súhlasy
	6
	242
	40
	288

	3. 
		odmietnuté žiadosti sudcom
	0
	0
	0
	0

	4. 
	Počet opakovaných žiadostí* na predĺženie doby použitia ITP v tom istom prípade – § 4 ods. 2
	0
	0
	0
	0

	5. 
	z toho:	vydané súhlasy
	0
	0
	0
	0

	6. 
		odmietnuté žiadosti sudcom
	0
	0
	0
	0

	7. 
	Počet prípadov použitia ITP v zmysle
§ 5 ods. 1 a 2 – dodatočné súhlasy**
	-
	-
	-
	-

	8. 
	z toho:	vydané súhlasy
	-
	-
	-
	-

	9. 
		odmietnuté žiadosti sudcom
	-
	-
	-
	-

	10. 
	Počet ITP, u ktorých bol dosiahnutý zákonom uznaný účel a cieľ
	2
	124
	31
	157

	11. 
	Počet ITP, u ktorých nebol dosiahnutý zákonom uznaný účel a cieľ
	0
	6
	4
	10

	12. 
	Počty prípadov použitia ITP, z ktorých boli informácie použité ako dôkaz v trestnom konaní***
	-
	-
	-
	-

	13. 
	Počet prípadov nezákonného použitia ITP
	0
	0
	0
	0

	14. 
	Celkový počet žiadostí na použitie ITP
súčet r. 1+4+7
	6
	242
	40
	288

	15. 
	Celkový počet vydaných súhlasov
súčet r. 2+5+8
	6
	242
	40
	288

	16. 
	Celkový počet odmietnutých žiadostí
súčet r. 3+6+9
	0
	0
	0
	0


Poznámky a vysvetlivky:
*	Každá žiadosť o predĺženie ITP sa počíta ako samostatný prípad ITP.
**	SIS nemá oprávnenie použiť ITP bez predchádzajúceho písomného súhlasu sudcu, takouto kompetenciou disponuje iba Policajný zbor.
***	Zmyslom použitia ITP Slovenskou informačnou službou nie je  primárne využitie získaných poznatkov v trestnom konaní, keďže SIS v zmysle zákona nie je orgánom činným v trestnom konaní. Výsledky použitia ITP odstupuje SIS orgánom činným v trestnom konaní na ďalšie využitie. 

	
	V priebehu I. polroka 2008 nedošlo zo strany SIS k žiadnemu prípadu nezákonného použitia informačno-technických prostriedkov.











2. Použitie informačno-technických prostriedkov v pôsobnosti   
    	Ministerstva vnútra SR  za I. polrok 2008


	Policajný zbor podľa § 2 zákona č. 166/2003 Z. z. o ochrane pred odpočúvaním pôsobí jednak ako orgán štátu, ktorý je oprávnený používať ITP, a aj ako subjekt, ktorý po predložení písomného súhlasu zákonného sudcu technicky zabezpečuje používanie ITP aj pre iné orgány štátu (Železničná polícia, Colná správa, Zbor väzenskej a justičnej stráže, Vojenské spravodajstvo).
	Nasledujúca informácia obsahuje prípady použitia ITP, kedy žiadateľom o použitie ITP bol Policajný zbor a neobsahuje údaje o prípadoch, pri ktorých bol žiadateľom o ich použitie iný orgán štátu, ani prípady použitia ITP podľa Trestného poriadku.

	Jednotlivé žiadosti na použitie ITP podľa zákona č. 166/2003 Z. z. o ochrane  pred odpočúvaním  sa  v I. polroku 2008 realizovali takto:

1. Podľa § 4 ods. 1 bolo uplatnených 770 žiadostí na použitie ITP, pričom zákonný sudca                   udelil súhlas v 747  prípadoch a v 23 prípadoch nevydal súhlas na použitie ITP.

2. Opakované žiadosti o predĺženie doby použitia ITP podľa § 4 ods. 2 boli predložené v 29         prípadoch, súhlas na použitie ITP bol vydaný vo všetkých prípadoch.

3. V prípade, keď vec nezniesla odklad podľa § 5 ods. 1 a 2, bola uplatnená jedna žiadosť o použitie ITP, dodatočný súhlas zákonného sudcu na použitie ITP bol vydaný a doručený v zákonnej lehote do 12 hodín.

4. Dosiahnutý zákonom uznaný účel a cieľ použitia ITP podľa § 3 a § 7 bol v 618 prípadoch a v 159 prípadoch nebol tento účel a cieľ dosiahnutý.

5. Informácie získané použitím ITP boli využité ako dôkaz v trestnom konaní v 40 prípadoch. Výsledky využitia informácií získaných použitím ITP v jednotlivých prípadoch sú  pri oprávnených žiadateľoch, ktorí skúmali (spolu so zákonným sudcom), či trvajú dôvody použitia ITP.

6. Nezákonné použitie ITP sa v I. polroku 2008 nezistilo.
	 
	Podrobnejší prehľad o počte realizovaných prípadov použitia ITP v členení podľa § 2 ods. 1 písm. a), b), c) je uvedený v priloženej tabuľke.

 





































Štatistický prehľad o používaní informačno-technických prostriedkov
za obdobie I. polroku 2008 v pôsobnosti Ministerstva vnútra Slovenskej republiky


	
	Obsahový počet
	§ 2 ods. 1 písm. a)
	§ 2 ods. 1 písm. b)
	§ 2 ods.
písm. c)
	Celkový počet

	1.
	Počet žiadostí na použitie ITP-§ 4 ods.1 
z toho :
	-
	770
	-
	770

	2.
	Vydané súhlasy
	-
	747
	-
	747

	3.
	Odmietnuté žiadosti
	-
	23
	-
	23

	4.
	Počet opakovaných žiadostí  na predĺženie doby použitia ITP v tom prípade - § 4 ods.2
z toho:
	
-
	28
	1
	29

	5.
	Vydané súhlasy
	-
	28
	1
	29

	6.
	Odmietnuté žiadosti
	-
	-
	-
	-

	7.
	Počet prípadov použitia  ITP v zmysle § 5 ods.1 a 2-dodatočné súhlasy
	-
	1
	-
	1

	8.
	Vydané súhlasy
	-
	1
	-
	1

	9.
	Odmietnuté žiadosti
	-
	-
	-
	-

	10.
	Počet ITP , u ktorých bol dosiahnutý zákonom uznaný účel a cieľ
	-
	617
	1
	618

	11.
	Počet ITP , u ktorých nebol dosiahnutý zákonom uznaný účel a cieľ
	-
	159
	-
	159

	12.
	Počet prípadov použitia ITP, z ktorých boli informácie použité ako dôkaz v trestnom konaní
	
-
	40
	-
	40

	13.
	Počet prípadov nezákonného použitia ITP
	-
	-
	-
	-

	14.
	Celkový počet žiadostí na použitie ITP –súčet r. 1+4+7
	-
	799
	1
	800

	15.
	Celkový počet vydaných súhlasov – súčet r. 2+5+8
	-
	776
	1
	777

	16.
	Celkový počet odmietnutých žiadostí – súčet r. 3+6+9
	-
	23
	-
	23





3. Použitie informačno-technických prostriedkov  v pôsobnosti  Ministerstva obrany SR – Vojenským spravodajstvom 
za I. polrok 2008

	Použitie informačno-technických prostriedkov v pôsobnosti Vojenského spravodajstva upravuje zákon č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov a zákon č. 198/1994 Z. z. o Vojenskom spravodajstve v znení neskorších predpisov (ďalej len „Zákon o Vojenskom spravodajstve“). Podrobnosti o používaní informačno-technických prostriedkov, spôsoboch ich vyžadovania, evidovania a kontrole upravujú ďalej Vyhláška Ministerstva spravodlivosti Slovenskej republiky č. 543/2005 Z. z. o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy  v znení Vyhlášky č. 417/2005 Z. z. a interné normatívne akty Vojenského obranného spravodajstva a Vojenskej spravodajskej služby.

· Časť Vojenské obranné spravodajstvo

Vojenské obranné spravodajstvo využívalo informačno-technické prostriedky v súlade s ustanoveniami Zákona o ochrane pred odpočúvaním a Zákona o Vojenskom spravodajstve, pričom použitie informačno-technických prostriedkov bolo realizované vo všetkých prípadoch v súlade s § 4 Zákona o ochrane pred odpočúvaním na základe predchádzajúceho písomného súhlasu zákonného sudcu. Ani v jednom prípade nedošlo k nezákonnému využitiu informačno-technických prostriedkov.

	a) Vojenské obranné spravodajstvo za obdobie I. polroku 2008 podalo celkom 74 žiadostí na použitie ITP v súlade s ustanoveniami § 4 ods. 1. zákona o ochrane pred odpočúvaním.  Z tohto počtu bolo zákonným sudcom vydaných 69 písomných súhlasov na použitie ITP a 5 žiadostí bolo odmietnutých (§ 6 ods. 3).
	b) Vojenské obranné spravodajstvo predložilo zákonnému sudcovi celkom 14 žiadostí na predĺženie doby použitia ITP v tom istom prípade (§4 ods. 2). Na všetky predložené žiadosti o predĺženie doby použitia ITP boli zákonným sudcom vydané písomné súhlasy na ich použitie. 
	c) Vojenské obranné spravodajstvo nemá zákonné oprávnenie uvedené v § 5 a v žiadnom prípade použitia ITP nedošlo k ich použitiu bez predchádzajúceho súhlasu zákonného sudcu.

	Všetky ITP boli použité v súlade s ustanoveniami § 3 zákona o ochrane pred odpočúvaním, kedy ich použitie bolo nevyhnutné na zabezpečenie bezpečnosti štátu, obrany štátu, predchádzanie a objasňovanie trestnej činnosti alebo na ochranu práv a slobôd iných a boli použité len v nevyhnutnom rozsahu. Z celkového počtu 83 vydaných písomných súhlasov zákonného sudcu na použitie ITP Vojenským obranným spravodajstvom bol zákonom uznaný účel a cieľ dosiahnutý v 83 prípadoch.
	
Informácie získané použitím ITP v rámci Vojenského obranného spravodajstva boli v 2 prípadoch použité ako dôkaz v trestnom konaní. 

	Vojenské obranné spravodajstvo nedisponuje žiadnym zistením sudcu o prípadoch nezákonného použitia ITP. 

	Používanie informačno-technických prostriedkov Vojenským obranným spravodajstvom  rieši smernica schválená ministrom obrany dňa 4. septembra 2006 pod č. p.  V-23/12-20. Táto nadobudla účinnosť dňa 16. októbra 2006.

Na základe § 2, ods. 6 Zákona o ochrane pred odpočúvaním upravuje spôsob psychofyziologického overenia pravdovravnosti u príslušníkov VOS, ktorí plnia úlohy súvisiace s technickým zabezpečením používania ITP, Smernica na vykonávanie psychofyziologického vyšetrenia  vo Vojenskom obrannom spravodajstve č.p. ELVS-VS100-V-1/9/95-2008-TPD. Nová smernica bola schválená ministrom obrany s účinnosťou od 3. marca 2008.

· Časť Vojenská spravodajská služba

	Vojenská spravodajská služba v I. polroku 2008 nevyužila oprávnenie na použitie informačno-technických prostriedkov podľa § 2 ods.1  zákona o ochrane pred odpočúvaním. 


· Záver


Na základe dosiahnutých reálnych výsledkov je možné konštatovať, že celý mechanizmus prípravy,  realizácie,  vyhodnocovania a využitia výsledkov dosiahnutých nasadením ITP prebiehal striktne v súlade so z.166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov v znení neskorších predpisov a zákona č. 198/1994 Z. z. o Vojenskom spravodajstve v znení neskorších predpisov. Odrazom tejto skutočnosti je to, že oprávnený sudca  v žiadnom prípade použitia ITP nekonštatoval jeho nezákonné použitie. 
 






















Vojenské obranné spravodajstvo – tabuľková časť
	
	Obsahový počet
	§ 2 ods.1 písm. a)
	§ 2 ods.1 písm. b)
	§ 2 ods.1 písm. c)
	Celkový počet

	1.
	Počet žiadostí na použitie ITP – par. 4 ods.1 , z toho:
	0
	72
	2
	74

	2.
	Vydané súhlasy (§6 ods.3):
	0
	67
	2
	69

	3.
	Odmietnuté žiadosti (§6 ods.3):
	0
	5
	0
	5

	4.
	Počet prípadov, v ktorých sa predložila opakovaná žiadosť na predĺženie doby použitia ITP v tom istom prípade – par. 4 ods. 2 , z toho:
	0
	14
	0
	14

	5.
	Vydané súhlasy (§6 ods.3):
	0
	14
	0
	14

	6.
	Odmietnuté žiadosti (§6 ods.3):
	0
	0
	0
	0

	7.
	Počet prípadov použitia ITP v zmysle par. 5 ods. 1 a 2 – dodatočné súhlasy, z toho:
	0
	0
	0
	0

	8.
	Počet žiadostí o dodatočný súhlas, v ktorých sudca vydal súhlas:
	0
	0
	0
	0

	9.
	Počet zákonným sudcom odmietnutých žiadostí o dodatočný súhlas:
	0
	0
	0
	0

	10.
	Počet ITP u ktorých bol dosiahnutý zákonom uznaný účel a cieľ (k § 3 a §7)
	0
	81
	2
	83

	11.
	Počet ITP u ktorých nebol dosiahnutý zákonom uznaný účel a cieľ (k § 3 a §7)
	0
	0
	0
	0

	12.
	Počty prípadov použitia ITP, z ktorých boli informácie použité ako dôkaz v trestnom konaní:
	0
	2
	0
	2

	13.
	Počet prípadov nezákonného použitia ITP:
	0
	0
	0
	0

	14.
	Celkový počet žiadostí na použitie ITP – súčet r. 1+4+7
	0
	86
	2
	88

	15.
	Celkový počet vydaných súhlasov – súčet r. 2+5+8
	0
	81
	2
	83

	16.
	Celkový počet odmietnutých žiadostí – súčet r. 3+6+9
	0
	5
	0
	5




Vojenská spravodajská služba – tabuľková časť
	
	Obsahový počet
	§ 2 ods.1 písm. a)
	§ 2 ods.1 písm. b)
	§ 2 ods.1 písm. c)
	Celkový počet

	1.
	Počet žiadostí na použitie ITP – par. 4 ods.1 , z toho:
	0
	0
	0
	0

	2.
	Vydané súhlasy (§6 ods.3):
	0
	0
	0
	0

	3.
	Odmietnuté žiadosti (§6 ods.3):
	0
	0
	0
	0

	4.
	Počet prípadov, v ktorých sa predložila opakovaná žiadosť na predĺženie doby použitia ITP v tom istom prípade – par. 4 ods. 2 , z toho:
	0
	0
	0
	0

	5.
	Vydané súhlasy (§6 ods.3):
	0
	0
	0
	0

	6.
	Odmietnuté žiadosti (§6 ods.3):
	0
	0
	0
	0

	7.
	Počet prípadov použitia ITP v zmysle par. 5 ods. 1 a 2 – dodatočné súhlasy, z toho:
	0
	0
	0
	0

	8.
	Počet žiadostí o dodatočný súhlas, v ktorých sudca vydal súhlas:
	0
	0
	0
	0

	9.
	Počet zákonným sudcom odmietnutých žiadostí o dodatočný súhlas:
	0
	0
	0
	0

	10.
	Počet ITP u ktorých bol dosiahnutý zákonom uznaný účel a cieľ (k § 3 a §7)
	0
	0
	0
	0

	11.
	Počet ITP u ktorých nebol dosiahnutý zákonom uznaný účel a cieľ (k § 3 a §7)
	0
	0
	0
	0

	12.
	Počty prípadov použitia ITP, z ktorých boli informácie použité ako dôkaz v trestnom konaní:
	0
	0
	0
	0

	13.
	Počet prípadov nezákonného použitia ITP:
	0
	0
	0
	0

	14.
	Celkový počet žiadostí na použitie ITP – súčet r. 1+4+7
	0
	0
	0
	0

	15.
	Celkový počet vydaných súhlasov – súčet r. 2+5+8
	0
	0
	0
	0

	16.
	Celkový počet odmietnutých žiadostí – súčet r. 3+6+9
	0
	0
	0
	0




4. Použitie informačno-technických prostriedkov v pôsobnosti
 Ministerstva dopravy, pôšt a telekomunikácií SR -  Železničná polícia
za I. polrok 2008


Železničná polícia (ďalej len „ŽP“) pôsobí ako ozbrojený bezpečnostný zbor, ktorý zabezpečuje ochranu železničnej dopravy, verejného poriadku, bezpečnosti osôb a majetku v obvode železničných dráh, ochranu určených objektov súvisiacich so železničnou dopravou, kontrolu dodržiavania práv a povinností na vymedzených úsekoch diaľnic, ciest pre motorové vozidlá a ciest I. triedy a úlohy, ktoré pre ŽP vyplývajú z členstva Slovenskej republiky v medzinárodných organizáciách.

V období 1. polroka 2008 ŽP žiadala o použitie informačno-technických prostriedkov (ďalej len „ITP“) podľa § 2 ods. 1 zákona č. 166/2003 Z. z. v 17 prípadoch. Vo všetkých prípadoch bol zákonným sudcom vydaný súhlas na použitie ITP. Žiadosť o použitie ITP podľa § 2 ods. 2 citovaného zákona ŽP v prvom polroku 2008 uplatnila v jednom prípade. Žiadosť bola zákonným sudcom schválená a bol vydaný písomný súhlas na použitie ITP. 

Použitie uvedených ITP podľa zákona č. 166/2003 Z. z. vo všetkých prípadoch splnilo zákonom uznaný účel a cieľ.  V piatich prípadoch na základe informácií získaných použitím ITP bol odhalený zločin krádeže podľa §-u 212 ods. 1, ods. 3, písm. a), ods. 4 písm. b) s poukazom na § 138 písm. i) Trestného zákona, ktorého sa dopustila organizovaná skupina 13-tich páchateľov. V ostatných 13-tich prípadoch boli získané informácie, ktoré sú zatiaľ predmetom operatívneho rozpracovania v súlade s § 36a zákona o Železničnej polícií             č. 57/1998 Z.z. v znení neskorších predpisov.

Ani v jednom prípade nebolo zákonným sudcom zistené nezákonné použitie ITP Železničnou políciou.









	
	Obsahový počet
	§ 2 ods. 1 písm. a)
	§ 2 ods. 1 písm. b)
	§ 2 ods. 1 písm. c)
	Celkový počet

	1.
	Počet žiadostí na použitie ITP-par. 4 ods.1
z  toho:
	0
	17
	0
	17

	2.
	Vydané súhlasy

	0
	17
	0
	17

	3.
	Odmietnuté žiadosti

	0
	0
	0
	0

	4.
	Počet opakovaných žiadostí٭ na predĺženie doby použitia ITP v tom istom prípade – par. 4 ods. 2
z  toho:
	0
	1
	0
	1

	5.
	Vydané súhlasy

	0
	1
	0
	1

	6.
	Odmietnuté žiadosti

	0
	0
	0
	0

	7.
	Počet prípadov použitia** ITP v zmysle § 5 ods. 1 a 2 – dodatočné súhlasy
z toho:
	0
	0
	0
	0

	8.
	Vydané súhlasy

	0
	0
	0
	0

	9.
	Odmietnuté žiadosti

	0
	0
	0
	0

	10.
	Počet ITP, u ktorých bol dosiahnutý zákonom uznaný účel a cieľ
	0
	18
	0
	18

	11.
	Počet ITP, u ktorých nebol dosiahnutý zákonom uznaný účel a cieľ 
	0
	0
	0
	0

	12.
	Počty prípadov použitia ITP, z ktorých boli informácie použité ako dôkaz v trestnom konaní
	0
	0
	0
	0

	13.
	Počet prípadov nezákonného použitia ITP
	0
	0
	0
	0

	14.
	Celkový počet žiadostí na použitie ITP – 
súčet r.1+4+7
	0
	18
	0
	18

	15.
	Celkový počet vydaných súhlasov – 
súčet r. 2+5+8
	0
	18
	0
	18

	16.
	Celkový počet odmietnutých žiadostí – 
súčet r. 3+6+9
	0
	0
	0
	0

	
	
	
	
	
	

	
	Poznámky:
* každá žiadosť o predĺženie ITP sa počíta ako samostatný prípad ITP
	
	
	
	

	
	** platí iba pre MV SR
	
	
	
	





5. Použitie informačno-technických prostriedkov v pôsobnosti   
Ministerstva spravodlivosti  SR – Zbor väzenskej a justičnej stráže  za I. polrok 2008
                  
         
Súdom vecne  príslušným na konanie podľa zákona  č. 166/2003 Z. z. žiadosti na vydanie súhlasu na  použitie  ITP  predkladali  štátne orgány  v  zmysle ustanovenia § 2 zákona č. 166/2003 Z. z., t. j. Policajný zbor Slovenskej republiky, Slovenská informačná služba, Železničná polícia, Colná správa, Zbor väzenskej a justičnej stráže, Vojenské obranné spravodajstvo a Vojenská spravodajská služba.

          Od 1. januára 2005 vyššie uvedené štátne orgány môžu žiadosti na vydanie súhlasu  na  použitie  ITP  podávať  aj na Špeciálny súd, zriadený na základe zákona 
č. 458/2003 Z. z. o  zriadení Špeciálneho súdu a Špeciálnej prokuratúry a o zmene a doplnení  niektorých zákonov.  
  
          Podľa oznámenia predsedu Špeciálneho súdu v  I. polroku 2008 štátne orgány uvedené v  ustanovení  §  2 zákona č. 166/2003 Z. z., nepredložili  nijaké žiadosti  o  vydanie  súhlasu  na  použitie  ITP  podľa ustanovení  §  4 ods. 1),  §  4 ods. 2) a  §  5 ods. 1)  zákona č. 166/2003 Z. z. 
 
          V rámci Zboru väzenskej a justičnej stráže Slovenskej republiky  poverení  príslušníci   Zboru  väzenskej  a   justičnej  stráže vykonávajúci trestné konanie podľa 
§ 10 ods. 8 písm. d) Tr. por. ani príslušníci tohto zboru vykonávajúci operatívno-pátraciu  činnosť   v  podmienkach výkonu väzby a výkonu trestu odňatia slobody,  v  
I. polroku 2008 ani v jednom prípade nepoužili ITP podľa príslušných ustanovení zákona č. 166/2003 Z. z.  o ochrane súkromia pred neoprávneným  použitím ITP a o zmene a doplnení niektorých zákonov.    

          Na krajské súdy  Slovenskej republiky  a  Vyšší vojenský súd v Trenčíne  ako na vecne príslušné súdy v  I. polroku 2008 bolo podaných 1321 žiadostí o vydanie súhlasu na použitie ITP podľa ustanovení  §  4  ods. 1),  § 4 ods. 2), § 5 ods. 1)  zák. č. 166/2003 Z. z.  

          Súdy vyhoveli 1289 žiadostiam  a 32  žiadostí zamietli.     

          Podľa ustanovenia  § 4 ods. 1) zák. č. 166/2003 Z. z. bolo podaných  1257 žiadostí. Súdy vyhoveli 1228 žiadostiam a súhlas udelili. Zamietli 29 žiadostí o vydanie súhlasu na použitie ITP.        

          Podľa ustanovenia  § 4 ods.  2)  zák. č. 166/2003 Z. z. bolo podaných na súdy 63  žiadostí  o  predĺženie   súhlasu   na  použitie  ITP.  Súdy vyhoveli 60  žiadostiam, 
3  žiadostí zamietli.            

          Podľa ustanovenia  § 5 ods. 1) zák. č. 166/2003 Z. z.  na vecne príslušné súdy bola podaná 1  žiadosť o vydanie dodatočného súhlasu na použitie ITP. Súd vyhovel žiadosti a dodatočný súhlas udelil.          

          Podľa údajov, ktoré vecne príslušné súdy predložili na vyhodnotenie, Policajný zbor  (ďalej len PZ)  podal v  I. polroku 2008 celkom 800  žiadostí o vydanie súhlasu na  použitie ITP podľa  § 4 ods. 1),  § 4 ods. 2),  § 5 ods. 1)  zák. č. 166/2003 Z. z.  

          PZ  podal 770 žiadostí na súdy podľa ustanovenia § 4 ods. 1)  zák. č. 166/2003  Z. z.,   súdy vydali  súhlasy  k  747   žiadostiam,  23 žiadostí zamietli. 
          
          Podľa ustanovenia  § 4 ods.  2) zák. č. 166/2003 Z. z. bolo podaných  29  žiadostí na predĺženie doby použitia ITP. Súdy všetkým žiadostiam  vyhoveli  a vydali  súhlas na  predĺženie lehoty použitia ITP.      

          Podľa ustanovenia  §  5 ods. 1) zák. č. 166/2003 Z. z.  bola podaná na udelenie dodatočného  súhlasu na použitie ITP  1  žiadosť.  Súd  tejto žiadosti vyhovel (podľa zákona musí policajný orgán takú žiadosť predložiť vecne príslušnému súdu do  6  hodín  od  začatia používania ITP).                     

          Slovenská informačná služba  (ďalej len SIS) v  I. polroku 2008 podala na vecne  príslušný krajský súd podľa  § 4 ods.  1) zák. č. 166/2003 Z. z.  288  žiadostí o  vydanie súhlasu na použitie ITP. Krajský súd vo všetkých 288 žiadostiach vyhovel   a  súhlas  na použitie ITP vydal. SIS  ani v jednom prípade nepožiadala o predĺženie lehoty použitia ITP.    

          Colná správa  podľa podkladov  vecne príslušných súdov v I. polroku 2008 podala  127 žiadostí o vydanie súhlasu na použitie ITP  v zmysle  ustanovení  § 4 ods. 1),  §  4 ods. 2) zák. č. 166/2003 Z. z.    

          Podľa ustanovenia  § 4 ods. 1 ) zák. č. 166/2003 Z. z. na vecne príslušné súdy bolo podaných  108 žiadostí. Súdy vyhoveli 107 žiadostiam, 1  žiadosť o vydanie súhlasu na použitie  ITP krajský  súd zamietol.     

          Podľa ustanovenia  § 4 ods. 2) zák. č. 166/2003 Z. z.  bolo podaných 19   žiadostí o  predĺženie doby použitia ITP. Súdy vyhoveli  16 žiadostiam, 3 žiadosti zamietli.     

          Železničná polícia  v I. polroku 2008 podala na súdy celkom  18  žiadostí o vydanie  súhlasu na použitie ITP podľa  § 4 ods. 1),  § 4 ods. 2 ) zák. č. 166/2003 Z. z.   

          Podľa ustanovenia  § 4 ods. 1) zák. č. 166/2003 Z. z. bolo podaných  17  žiadostí,  ktorým súd vyhovel.    
     
          Podľa ustanovenia  § 4 ods. 2) zák. č. 166/2003 Z. z. bola podaná 1  žiadosť, o  predĺženie  doby použitia  ITP,  krajský súd tejto žiadosti vyhovel.          
                                                            
          Na  vecne príslušný Vyšší vojenský súd v Trenčíne v  I. polroku 2008 bolo podaných celkom  88 žiadostí na vydanie súhlasu na použitie ITP podľa § 4 ods. 1),  § 4 ods.  2) zák. č. 166/2003 Z .z.         

          Vojenské obranné  spravodajstvo   podalo podľa ustanovenia  § 4 ods. 1)  zák. č. 166/2003 Z. z.  74   žiadostí. Súd vydal súhlas na použitie ITP v  69 prípadoch, 5  žiadostí o vydanie súhlasu na použitie ITP  zamietol.      
      
          Podľa  § 4 ods. 2)  zák. č. 166/2003 Z. z. bolo podaných 14  žiadostí o predĺženie doby použitia ITP. Súd vyhovel  všetkým žiadostiam a udelil  súhlas na predĺženie doby použitia ITP.      
    
          Aj  v I. polroku 2008 súdy uviedli, že pokiaľ ide o poznatky o využití informácií získaných použitím ITP ako dôkazu  v  trestnom  konaní,  takými údajmi nedisponujú. 

          Súdy vecne príslušné na rozhodovanie o ITP evidenciu o využití informácií získaných použitím ITP ako dôkazu v trestnom konaní  nevedú. Podľa vyjadrenia predsedov súdov by evidencia nebola spoľahlivá a smerodajná.  

          Vecne príslušné súdy nemajú totiž žiadnu možnosť fyzicky skontrolovať, či práve na podklade nimi vydaného súhlasu na použitie ITP  došlo k začatiu trestného stíhania.            

          Obžalobu v trestnej veci, v  ktorej bol daný súhlas na využitie  ITP nemusí prokurátor podať v tom kraji, ktorého krajský súd o vydaní súhlasu na použitie ITP rozhodoval. Príslušnosť súdu v zmysle ustanovenia § 20 Tr. por. môže prokurátor založiť podaním obžaloby  na súde v inom kraji. O tomto postupe prokurátora však súd nie je informovaný.    
                                                                                                                                              
          Informácie o využití poznatkov získaných v rámci použitia ITP ako dôkazov v trestnom konaní, môžu podávať len orgány, ktoré žiadosti o vydanie súhlasu na použitie ITP podávali na  vecne príslušný súd.     

         Všetky vecne príslušné súdy, ktoré v zmysle zákona č. 166/2003 Z. z. konajú o ITP,  pri vedení evidencie postupujú jednotne podľa ustanovenia Tretieho oddielu – informačno-technické prostriedky – vyhlášky Ministerstva spravodlivosti Slovenskej republiky z 11. novembra 2005 o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy, v znení vyhlášky Ministerstva spravodlivosti Slovenskej  republiky č. 417/2006 Z. z.    
          
          Súdy vecne príslušné na konanie o použití ITP, v I. polroku 2008 nezistili nezákonné použitie ITP.       
                                                               

6. Použitie informačno-technických prostriedkov v pôsobnosti   
    	Ministerstva financií  SR  - Colná správa za I. polrok 2008


	Colná správa v prvom polroku 2008 používala informačno-technické prostriedky (ďalej len „ITP“) v súlade s ustanoveniami zákona č. 166/2003 Z. z. a v súlade s ustanoveniami zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov (ďalej len „zákon č. 652/2004 Z. z.“).
	Podľa § 29 zákona č. 652/2004 Z. z. o informačno-technických  prostriedkoch  a podmienkach ich použitia využívala colná správa ITP pri odhaľovaní obzvlášť závažných trestných činov spáchaných v súvislosti s porušením colných alebo daňových predpisov pri dovoze, vývoze a tranzite omamných látok, psychotropných látok a ich prekurzorov, jedov, rádioaktívnych látok a zbraní,  v oblasti boja proti hospodárskej trestnej činnosti,  colných a daňových únikov a nezákonných finančných operácií  alebo iných úmyselných trestných činov, na konanie ktorých zaväzuje medzinárodná zmluva, ktorou je Slovenská republika viazaná a pri odhaľovaní páchateľov uvedených trestných činov, ako aj trestných činov colníkov vo vymedzenej oblasti.
	
	Na zabezpečenie týchto úkonov bolo vydané pod stupňom utajenia „Vyhradené“  nariadenie generálneho riaditeľa CR SR č. 25/2005 zo dňa 1. februára 2005 o používaní informačno-technických prostriedkov colnou správou, ktoré vymedzuje subjekty oprávnené používať ITP, upravuje súčinnosť pri realizácii informačno-technického úkonu (ďalej len „ITU“), postup pri realizácii ITP, poskytovanie informácií, dokumentáciu a evidenciu z ITU.

	Colná správa v prvom polroku 2008 podľa § 4 ods. 1 zákona č. 166/2003 Z. z. predložila zákonnému sudcovi  celkom 108 prvotných písomných žiadostí, z ktorých bol v 107 prípadoch písomne vydaný  súhlas príslušného krajského súdu na použitie ITP. V prvom polroku 2008 colná správa eviduje 1 písomne nepovolený súhlas príslušného krajského súdu na použitie ITP.

	V prvom polroku 2008 colná správa  predložila  v  19 prípadoch opakovanú žiadosť zákonnému sudcovi na predĺženie doby použitia ITP v tom istom prípade podľa § 4 ods. 2 zákona č.166/2003 Z. z., z ktorých v 16 prípadoch zákonný sudca písomne udelil súhlas na predĺženie doby použitia ITP a v 3 prípadoch neudelil písomný súhlas na predĺženie doby použitia ITP pri opakovanej žiadosti.

	Colná správa v prvom polroku 2008 neeviduje žiadny  prípad použitia ITP podľa § 5 ods. 1 a 2  zákona č. 166/2003 Z. z.

	Z celkového počtu súhlasov vydaných zákonným sudcom v prvom polroku 2008 bol v 101 prípadoch dosiahnutý zákonom uznávaný účel a cieľ, ktorý povolil zákonný sudca, s väzbou na ustanovenia § 3 a § 7 zákona č. 166/2003 Z. z., podľa ktorých možno ITP použiť iba vtedy, ak je to v demokratickej spoločnosti nevyhnutné na zabezpečenie bezpečnosti štátu, obranu štátu, predchádzanie a objasňovanie trestnej činnosti alebo na ochranu práv a slobôd iných, teda zistili sa skutočnosti významné na dosiahnutie zákonom ustanoveného účelu použitia ITP. Colná správa evidovala za prvý polrok 2008 22 prípadov použitia ITP, pri ktorých nebol dosiahnutý zákonom uznávaný cieľ. 

	V prvom polroku 2008 boli informácie získané použitím ITP uplatnené ako dôkaz v trestnom konaní v 1 prípade.

	Z celkového počtu prípadov v prvom polroku 2008 nebol zaznamenaný žiadny prípad nezákonného použitia ITP.





















	
	
	
	
	
	

	 
	Obsahový počet
	§ 2 ods. 1 písm. a)
	§ 2 ods. 1 písm. b)
	§ 2 ods. 1 písm. c)
	Celkový počet

	1.
	Počet žiadostí na použitie ITP – § 4. ods. 1, z toho :
	0
	108
	0
	108

	2.
	Vydané súhlasy
	0
	107
	0
	107

	3.
	Odmietnuté žiadosti
	0
	1
	0
	1

	4.
	Počet opakovaných žiadostí* na predĺženie doby použitia ITP v tom istom prípade - § 4 ods. 2, z toho :
	0
	19
	0
	19

	5.
	Vydané súhlasy
	0
	16
	0
	16

	6.
	Odmietnuté žiadosti
	0
	3
	0
	3

	7. 
	Počet prípadov použitia** ITP v zmysle § 5 ods. 1 a 2 – dodatočné súhlasy, z toho: 
	0
	0
	0
	0

	8.
	Vydané súhlasy
	0
	0
	0
	0

	9.
	Odmietnuté žiadosti
	0
	0
	0
	0

	10.
	Počet ITP, u ktorých bol dosiahnutý zákonom uznávaný ciel
	0
	101
	0
	101

	11.
	Počet ITP, u ktorých nebol dosiahnutý zákonom uznávaný ciel
	0
	22
	0
	22

	12.
	Počty prípadov použitia ITP, z ktorých boli informácie použité ako dôkaz v trestnom konaní 
	0
	1
	0
	1

	13.
	Počet prípadov nezákonného použitia ITP
	0
	0
	0
	0

	14.
	Celkový počet žiadostí na použitie ITP – súčet r. 1+4+7
	0
	127
	0
	127

	15.
	Celkový počet vydaných súhlasov – súčet r. 2+5+8
	0
	123
	0
	123

	16.
	Celkový počet odmietnutých žiadostí  – súčet r. 3+6+9
	0
	4
	0
	4

	
	
	
	
	
	

	
	
	
	
	
	

	
	* každá žiadosť o predĺženie ITP sa počíta ako samostatný prípad ITP
	
	
	
	

	
	** platí iba pre MV SR
	
	
	
	




	 



Návrh





    UZNESENIE

NÁRODNEJ RADY SLOVENSKEJ REPUBLIKY
z ..... novembra 2008


k správe Výboru Národnej rady Slovenskej republiky pre obranu a bezpečnosť o použití informačno-technických prostriedkov za I. polrok 2008 (tlač 819)

 


 	Národná rada Slovenskej republiky


 	 berie  na vedomie

            správu o Výboru Národnej rady Slovenskej republiky pre obranu a bezpečnosť o použití informačno-technických prostriedkov za I. polrok 2008 (tlač 819)

